ਪਵਈ ਝੀਲ
ਪਵਈ ਝੀਲ (ਉਚਾਰਨ: [pəʋəiː] ) ਇੱਕ ਨਕਲੀ ਝੀਲ ਹੈ, ਜੋ ਮੁੰਬਈ ਵਿੱਚ, ਪਵਈ ਘਾਟੀ ਵਿੱਚ ਹੈ, ਜਿੱਥੇ ਝੌਂਪੜੀਆਂ ਦੇ ਸਮੂਹ ਵਾਲਾ ਇੱਕ ਪਵਈ ਪਿੰਡ ਮੌਜੂਦ ਸੀ। ਪਵਈ ਨਾਮਕ ਸ਼ਹਿਰ ਦਾ ਉਪਨਗਰ ਝੀਲ ਨਾਲ ਆਪਣਾ ਨਾਮ ਸਾਂਝਾ ਕਰਦਾ ਹੈ। ਇੰਡੀਅਨ ਇੰਸਟੀਚਿਊਟ ਆਫ਼ ਟੈਕਨਾਲੋਜੀ ਬੰਬਈ, ਭਾਰਤ ਵਿੱਚ ਵਿਗਿਆਨ ਅਤੇ ਤਕਨਾਲੋਜੀ ਦੇ ਪ੍ਰਮੁੱਖ ਅਦਾਰਿਆਂ ਵਿੱਚੋਂ ਇੱਕ, ਝੀਲ ਦੇ ਪੂਰਬ ਵਿੱਚ ਸਥਿਤ ਹੈ। ਇਕ ਹੋਰ ਮਸ਼ਹੂਰ ਸੰਸਥਾ, ਨੈਸ਼ਨਲ ਇੰਸਟੀਚਿਊਟ ਆਫ ਇੰਡਸਟਰੀਅਲ ਇੰਜੀਨੀਅਰਿੰਗ (NITIE), ਵੀ ਝੀਲ ਦੇ ਨੇੜੇ ਸਥਿਤ ਹੈ। ਝੀਲ ਦੇ ਚਾਰੇ ਪਾਸੇ ਹਾਊਸਿੰਗ ਕੰਪਲੈਕਸ ਅਤੇ ਆਲੀਸ਼ਾਨ ਹੋਟਲ ਵਿਕਸਤ ਕੀਤੇ ਗਏ ਹਨ। । ਜਦੋਂ ਇਹ ਬਣਾਇਆ ਗਿਆ ਸੀ, ਝੀਲ ਦਾ ਖੇਤਰਫਲ ਲਗਭਗ 520 ਏਕੜ ਸੀ ਅਤੇ ਡੂੰਘਾਈ ਲਗਭਗ ੩ ਮੀਟਰ ਸੀ। ਪਵਈ ਝੀਲ ਪਾਣੀ ਦੀ ਗੁਣਵੱਤਾ ਵਿੱਚ ਗਿਰਾਵਟ ਦੇ ਕਈ ਪੜਾਵਾਂ ਵਿੱਚੋਂ ਲੰਘ ਚੁੱਕੀ ਹੈ। ਝੀਲ ਦਾ ਪਾਣੀ ਜੋ ਮੁੰਬਈ ਲਈ ਪੀਣ ਵਾਲੇ ਪਾਣੀ ਦੀ ਸਪਲਾਈ ਕਰਦਾ ਸੀ, ਨੂੰ ਪੀਣ ਲਈ ਅਯੋਗ ਕਰਾਰ ਦਿੱਤਾ ਗਿਆ ਹੈ।